Tað er Vitanarfróði ella Vitanarfróða á myndini omanfyri, alt eftir, um tú heldur, at hetta er ein drongur ella genta. Myndina hevur Elisabeth Maria Pálsdóttir tekna til teknikapping hjá Granskingarráðnum í 2009 Ársins Vitanarfróðu: Kapping fyri skúlaflokkar Granskingarráðið og Nám skipa fyri granskarakapping fyri skúlaflokkar í miðdeild og hádeild. Kappingin verður rópt Ársins Vitanarfróðu og er skipað við íblástri frá Nysgjerrigper kappingini í Noregi. Næmingarnir skulu taka støði í onkrum, sum teir undrast á. Síðani verður arbeitt eftir einum føstum leisti, sum vit kalla arbeiðsháttin hjá Vitanarfróða og Vitanarfróðu. Hetta skal at enda savnast í eini frágreiðing, sum skal sendast Granskingarráðnum, upplýsir Granskingarráðið í skrivi sent miðlunum. Tey, sum hava hug at vera við, kunnu brúka næstu vikurnar at undrast og finna spurdómar at kanna. Freistin at senda tilfar inn til kappingina er 21. september í 2017. Tað eru ein fólkaskúlalærari, ein granskari, eitt umboð fyri Nám og eitt umboð fyri Granskingarráðið, sum fara at lesa allar frágreiðingarnar og at meta um, hvør vinnur. Allir flokkar, sum luttaka, fáa prógv fyri, at teir hava verið við. Flokkurin, sum vinnur kappingina, fær virðisløn á 5000 kr., heiðurin at nevna seg Ársins Vitanarfróðu og ein túr í náttúruna við tveimum granskarum at síggja okkurt forvitnisligt. Vinnarin verður kunngjørdur á Vísindavøkuni 29. september í 2017 kl. 13. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg